internet vaartha 205 Views
శాంసంగ్‌ సీనియర్‌ వైస్‌ ప్రెసిడెంట్‌ రాజీవ్‌ భూటాని
హైదరాబాద్‌ : సాంప్రదాయ బద్ధమైన గృహోపకరణాల విభాగంలో ఆధునీకరణను జోడించిన శాంసంగ్‌ కొత్తగా డిజిటల్‌ ఇన్వర్టర్‌లతో కూడిన స్మార్ట్‌ రిఫ్రిజిరేటర్లు, స్మార్ట్‌ ఎసిలను మార్కెట్లకు ప్రవేశపెట్టింది. దేశవ్యాప్తంగా ఉన్న ఇతర మార్కెట్లతో పోలిస్తే తమకు హైదరాబాద్‌ మార్కెట్‌ అత్యంత కీలకమైనదని సీనియర్‌ వైస్‌ప్రెసిడెంట్‌ రాజీవ్‌భూటాని వెల్లడించారు. నగర మార్కెట్‌కు డిజిటల్‌ శ్రేణి 5ఇన్‌వన్‌ రిఫ్రిజిరేటర్లు, స్మార్ట్‌ ఇన్వర్టర్‌ ఎసిలను ఆయన విడుదలచేసారు. సాంప్రదాయ ఎసిలతో పోలిస్తే తక్కువవిద్యుత్‌ వినియోగిస్తాయని డ్యూరాఫిన్‌ కండెన్సర్లవల్ల తుప్పు ఉండదని ఆయన అన్నారు. ప్రస్తుతం ఈ రంగంలోని మార్కెట్‌తో పోలిస్తే 1.3రెట్లు శాంసంగ్‌ వృద్ధితో ఉందని, కన్సూమర్‌ ఎలక్ట్రానిక్స్‌లో మార్కెట్‌ లీడర్‌గా ఉన్న శాంసంగ్‌ తన స్థానాన్ని మరింత పటిష్టం చేసుకుంటున్నదన్నారు. ప్రస్తుత మార్కెట్‌ వాటా 43.4శాతంగా ఉందని, కొత్త ఇన్వెర్టర్‌ ఎసిలు 26.8శాతం మార్కెట్‌ వాటాతో ఉండగలవని ఆయన ధీమా వ్యక్తం చేశారు. జాతీయ సగటు వాటాతో పోలిస్తే హైదరాబాద్‌ మార్కెట్‌ వాటా 1.6 రెట్లు ఎక్కువ అని, ఈ ఏడాది 2.8శాతం మార్కెట్‌ వాటా సాధించగలమని ఆయన ప్రక టించారు. తమకు హైదరాబాద్‌ మార్కెట్‌ అత్యంత కీలకమైనదన్నారు. ఈ రంగంలో 13-14శాతం వార్షికవృద్ధి ఉంటే శాంసంగ్‌ వృద్ధి 1.4రెట్లు అధికంగా ఉందని, భారత్‌ వినియోగదారుల్లో శాంసంగ్‌పై ఉన్న విశ్వాసానికి నిదర్శనంగా ఆయన పేర్కొన్నారు. నోయిడా,చెన్నై ప్లాంట్లలో ఈ ఉత్పత్తులు విడుద లవుతాయన్నారు. ఎసి మార్కెట్లలో 15శాతం వాటాను మించి సాధించగలమని ఆయన అన్నారు. డిజిటల్‌ ఇన్వర్టర్లపై పదేళ్ల వారంటీతోసాటు కంప్రెసర్లపై కూడా ఐదేళ్ల వారంటీ శాంసంగ్‌ ఇస్తోంద న్నారు. 31 వేల రూపాయలనుంచి 67 వేల రూపాయలధరల్లో ఇవి లభిస్తున్నాయి. రిఫ్రిజిరేటర్ల పరంగా 212లీటర్లు, 230 లీటర్లలో ఉంటాయన్నారు వీటి వినియోగంతో 6900 రూపాయలవరకూ విద్యుత్‌ ఆదా అవుతుందన్నారు. స్మార్ట్‌ రిఫ్రిజిరేటర్లు 45వేలనుంచి 82,500 ధరల్లో లభిస్తాయ న్నారు. ఎసిలధరలు కూడా 35 వేల నుంచి ప్రారభం అవుతాయని రాజీవ్‌భూటాని వివరించారు.